
Telefono numerių rašymas
Nacionalinį telefono ryšio numerį sudaro 1, 2 ar 3 skaitmenų paskirties kodas ir atitinkamai 7, 6 ar 5 skaitmenų tinklo galinio taško numeris. 
Lietuvos Respublikos tarptautinį telefono ryšio numerį sudaro valstybės kodas ir 8 skaitmenų nacionalinis telefono ryšio numeris.
Nurodant nacionalinį telefono ar fakso ryšio numerį, gali būti rašoma:
Telefonas arba Tel.
Faksas arba Faks.
Mobilusis telefonas arba Mob. (taip pat gali būti rašoma mob. tel.)
Nurodant tarptautinį telefono ar fakso ryšio numerį, gali būti rašoma:
Telephone arba Tel.
Fax
Mobile arba Mob.
Tarptautinio prefikso simbolis „+“ (pliusas) rašomas tarptautiniame telefono ryšio numeryje prieš šalies kodą ir primena, kad būtina rinkti tarptautinį prefiksą, kuris kiekvienoje šalyje gali būti skirtingas. Tarptautinio prefikso simbolis atskiria tarptautinį telefono ryšio numerį nuo nacionalinio. Rašant tarptautinį telefono ryšio numerį, tarpas paliekamas tarp šalies ir paskirties kodo ir tinklo galinio taško numerio.
Skliaustelių simboliu „( )“ skliaudžiami tik nacionalinis prefiksas ir geografinių numerių paskirties kodo skaitmenys, nurodantys, kad suskliausti skaitmenys toje pačioje numeracijos zonoje nerenkami. Rašant nacionalinį ir tarptautinį telefono ryšio numerius, dvigubas tarpas paliekamas tarp paskirties kodo ir tinklo galinio taško numerio.
Telefono ryšio skaitmenys, kad juos būtų lengviau įsidėmėti, išgirsti, pamatyti, gali būti grupuojami taip: 1234, 12 345, 12 34 56, 123 4567.
Nacionaliniai ryšio numeriai       Tarptautiniai ryšio numeriai
Tel. (0 46)  32 42 56                    Tel. + 370 46  32 42 56
Faks. (0 46)  32 42 57                  Fax + 370 46  32 42 57
Mob. 0 687  32 427                      Mob. + 370 687  32 427


